laion/Wikipedia-Exotic huggingface dataset:
Blackpink: Light Up the Sky

Blackpink: Light Up the Sky (מעוצב: BLACKPINK: "מאירות את השמיים") הוא סרט תיעודי בכיכובה של להקת בנות הקיי-פופ הדרום קוריאנית בלאקפינק. הסרט עוקב אחר הקריירה של הלהקה, מהוצאת סינגל הבכורה שלה "Boombayah" ועד להצלחה הבינלאומית עם אלבום הבכורה שלה, The Album. הסרט הופץ ברחבי העולם בנטפליקס ב-14 באוקטובר 2020. זהו הסרט התיעודי הראשון של בלאקפינק ותוכן הקיי-פופ המקורי הראשון של נטפליקס. הסרט התיעודי כולל בתוכו את ארבע שנות הפעילות של הלהקה, מאז צאת סינגל הבכורה שלה ועד צאת אלבום הבכורה שלה בשפה הקוריאנית. כמו כן, נכללים בסרט קטעי וידאו שונים מחייהן של חברות הלהקה, תוך שמופיעים בו גם קטעי מאחורי הקלעים שהוסרטו וצולמו במהלך השנים. בנוסף לכך, נכללת ההופעה של הלהקה שהתקיימה במהלך פסטיבל קואצ'לה, בשנת 2019. הסרט דורג במקום הראשון בנטפליקס עם צאתו לאור, ב-28 מתוך 78 מדינות ואזורים. בלאקפינק − ג'יסו, ג'ני, רוזה וליסה טדי פארק − מפיק מוזיקלי ג'ו ריי − מפיק מוזיקלי הסרט הופץ ב-25 בנובמבר 2020 בדיסני+. "Blackpink: Light Up the Sky", במסד הנתונים הקולנועיים IMDb (באנגלית) "Blackpink: Light Up the Sky", באתר נטפליקס "Blackpink: Light Up the Sky", באתר Rotten Tomatoes (באנגלית) "Blackpink: Light Up the Sky", באתר Metacritic (באנגלית) "Blackpink: Light Up the Sky", במסד הנתונים הקולנועיים KinoPoisk (ברוסית) בלאקפינק יככבו בסרט דוקומנטרי חדש של נטפליקס, באתר מאקו, 10 בספטמבר 2020 BLACKPINK: Light Up the Sky | Netflix Official Site, www.netflix.com (באנגלית) Evan Minsker, Netflix Announces BLACKPINK Documentary Light Up the Sky, Pitchfork (באנגלית אמריקאית) Chris Murphy, Blackpink: Light Up the Sky to Light Up Netflix This October, Vulture, ‏2020-09-09 (באנגלית אמריקאית) https://twitter.com/netflix/status/1303483259121139712, Twitter Peter White, Peter White, Netflix Explores K-Pop With Blackpink Documentary, Deadline, ‏2020-09-09 (באנגלית אמריקאית) Blackpink: Light Up the Sky (2020) - IMDb, נבדק ב-2020-11-28 ‘BLACKPINK: Light Up the Sky’ documentary ranks first in 28 countries on Netflix, Manila Bulletin, ‏2020-10-16 (באנגלית אמריקאית) Taylor Swift to Release New ‘Folklore’ Film, ‘The Long Pond Studio Sessions’, IMDb Taylor Swift drops new concert film on Disney plus, IMDb
רוברט קורל

רוברט פלויד קורל ג'ויניור (באנגלית: Robert Floyd Curl Jr.;‏ 23 באוגוסט 1933 – 3 ביולי 2022) היה כימאי אמריקאי, זוכה פרס נובל לכימיה לשנת 1996 ביחד עם הארי קרוטו וריצ'רד סמולי, על גילוי הפולרן. כיהן כפרופסור באוניברסיטת רייס. רוברט קורל נולד ב-23 באוגוסט 1933 בדרום טקסס שבארצות הברית. בשנת 1954 סיים קורל את התואר הראשון באוניברסיטת רייס, ובשנת 1957 קיבל תואר דוקטור באוניברסיטת קליפורניה בברקלי. את הפוסט-דוקטורט עשה באוניברסיטת הרווארד. נפטר ביוסטון ב-3 ביולי 2022. מדיה וקבצים בנושא רוברט קורל בוויקישיתוף רוברט קורל, באתר פרס נובל (באנגלית) רוברט קורל, באתר גוגל סקולר רוברט קורל, באתר אנציקלופדיה בריטניקה (באנגלית) רוברט קורל, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מרצל סקיי

מַרְצֶל סֵקֶיי (במקור שטרן, בהונגרית: Székely Marcell; טימישוארה, 1861 – בודפשט, 21 בפברואר 1939) היה אדריכל יהודי-הונגרי, המתכנן של רבים מבנייני הדירות בסגנון אר נובו מאוחר בבודפשט וכן מתכנן של בניינים תעשייתיים. מרצל סקיי נולד כבנם של ליפוט שטרן וקטלין קראוס. הוא לא היה רק המתכנן, היזם והקבלן של הבניין ברחוב קיראי של 108, אלא הוא התגורר שם גם בעשור השני של המאה ה-20 עם אשתו הראשונה, מריה וכסלר ועם משפחתו. אחד מבניו, סטיב סקיי, הפך לבמאי קולנוע מפורסם בברלין, בבודפשט ובארצות הברית, בן אחר, לאסלו סקיי, כותב שירים ידוע בפריז, ובתו לילי הייתה שחקנית. שמו של סקיי מוזכר גם בעבודות האדריכליות של מוזיאון ארנסט. הוא הובא למנוחת עולמים בבית קברות היהודי ברחוב קוזמה בקבר המשותף עם אשתו השנייה פרנציסקה ריינר (30 א-3–4). בודפשט רובע 7, (כיום רחוב ינה רייטו 6.) בית מגורים, 1898-1900 מתחם בנייני מבשלת הבירה קבאניה (כיום דרהר מבשלות בירה), ששוחזר והוכרז לשימור, נבנה במקור בין השנים 1905–1910 על בסיס התוכניות של מרצל סקיי ושל קארוי מוצ'אני . רובע 7 בודפשט רחוב קיראי 108, בניין מגורים, 1911 רובע 7 בודפשט רחוב דמיאניץ' 26/B, בניין מגורים, 1914 מרצל סקיי ביוגרפיה ותמונות שנים מבנייניו רישום לגבי שטר מכר נוטריוני, 1918 רישום לגבי שטר מכר נוטריוני, 1920 Halálesete bejegyezve a Bp. VII. ker. állami halotti akv. 251/1939. folyószáma alatt. Láthatatlan.óvás.hu Székely István filmrendező Százéves házak
הגדר

הגדר (בספרדית: La valla) היא סדרת דרמה טלוויזיונית דיסטופית דוברת ספרדית, אשר החלה בשידור בספרד ב-19 בינואר 2020 ובספטמבר אותה שנה החלה להיות משודרת בתפוצה עולמית באמצעות נטפליקס. ספרד, 2045. המחסור הגובר במשאבי טבע הפך את הדמוקרטיות המערביות למשטרים דיקטטוריים המצדיקים את היעדר החירויות תמורת הבטחה להישרדות האזרחים. בספרד, באותה המידה, ממשלה דיקטטורית תופסת את השלטון. לאורך כל התקופה הזו, נגיף משמיד את ספרד. בעוד החיים באזורים הכפריים הופכים לבלתי אפשריים, מדריד הבירה חולקה לשני אזורים סגורים היטב: האחד מיועד לממשלה ולמיוחסים, והאזור השני מיועד לכל שאר האזרחים. הדרך היחידה לעבור מאזור לאזור היא לעבור את גדר המכשול המפרידה ביניהם, שעבורה יש דרישה לעבור את הרגולציה. בסדרה מסופר על משפחה אשר עברה למדריד על מנת להציל את בתם מרתה והופכת להיות חלק מפרשיה סביב מציאת חיסון לנגיף והפיכת בתם לקלף מיקוח, וזאת תוך היותם מחויבים לשרת את משפחתו של שר הבריאות. אונקס אוגלדה (אנ') – בתפקיד הוגו מוחיקה, אב המשפחה. אוליביה מולינה (אנ') – בתפקיד ג'וליה, אם המשפחה. אלאונורה וקסלר – בתפקיד עלמה לופז-דוראן, אשתו של שר הבריאות ואחראית על פרויקט החיסון. אבל פולק (ספ') – בתפקיד לואיס קוברוביאס, שר הבריאות. אנג'לה מולינה (אנ') – בתפקיד אמיליה נובל, אמן של ג'וליה ושרה. "הגדר", במסד הנתונים הקולנועיים IMDb (באנגלית) "הגדר", באתר נטפליקס "הגדר", במסד הנתונים הקולנועיים KinoPoisk (ברוסית)
ריצ'רד סמולי

ריצ'רד ארט סמולי (באנגלית: Richard Smalley;‏ 6 ביוני 1943 – 28 באוקטובר 2005) היה כימאי אמריקאי, זוכה פרס נובל לכימיה לשנת 1996 ביחד עם הארי קרוטו ורוברט קורל, על גילוי הפולרן. ריצ'רד סמולי נולד ב-6 ביוני 1943 באקרון שבאוהיו, כצעיר מבין ארבעה אחים וגדל בקנזס סיטי שמיזורי. בשנת 1965 סיים קורל את התואר הראשון באוניברסיטת מישיגן, ובשנת 1973 הפך לדוקטור באוניברסיטת פרינסטון. את הפוסט-דוקטורט עשה סמולי באוניברסיטת שיקגו בשנים 1973–1976. בשנה זו הצטרף לאוניברסיטת רייס ובשנת 1990 מונה לפרופסור. בשנה זו הצטרף סמולי לאקדמיה הלאומית למדעים ובשנה שלאחר מכן לאקדמיה האמריקאית לאמנויות ולמדעים. בשנת 1996 זכה סמולי במדליית פרנקלין. סמולי נפטר מלוקמיה בגיל 62 ב-28 באוקטובר 2005 במרכז מ' ד' אנדרסון לסרטן באוניברסיטת טקסס ביוסטון אשר בטקסס. מדיה וקבצים בנושא ריצ'רד סמולי בוויקישיתוף ריצ'רד סמולי, באתר פרס נובל (באנגלית) ריצ'רד סמולי, באתר אנציקלופדיה בריטניקה (באנגלית) ריצ'רד סמולי, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'ון ווקר (כימאי)

ג'ון ארנסט ווקר (באנגלית: John Ernest Walker;‏ נולד ב-7 בינואר 1941) הוא כימאי בריטי, זוכה פרס נובל לכימיה לשנת 1997 ביחד עם פול בויר, על "הארת המנגנון האנזימטי בבסיס סינתזת האדנוזין טריפוספט". ג'ון ווקר נולד ב-7 בינואר 1941 באזור יורקשייר והאמבר שבאנגליה. קורל סיים את התואר הראשון באוניברסיטת אוקספורד, ובשנת 1969 הפך לדוקטור. משלב זה ועד 1971 עבד באוניברסיטת ויסקונסין–מדיסון. בשנת 1999 זכה בעיטור Knight Bachelor ובשנת 2012 במדליית קופלי. הוא היה חבר באקדמיה הלאומית למדעים ובחברה המלכותית. מדיה וקבצים בנושא ג'ון ווקר בוויקישיתוף ג'ון ווקר, באתר פרס נובל (באנגלית) ג'ון ווקר, באתר גוגל סקולר ג'ון ווקר, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קונד'ה

קונד'ה אפ אדרן (בוולשית: Cunedda ap Edern; סביבות 386–460) המוכר גם בכינויו קונד'ה הקיסר (בוולשית: Cunedda Wledig) היה מלך וולשי אשר ייסד את ממלכת גוויניד' בצפון-מערב ויילס במאה ה-5. קונד'ה מוזכר בהיסטוריה בריטונום בשם קונדאג (Cunedag) ומקור שמו הוא ככל הנראה קונו דאגוס (Cuno-dagos) שמשמעו בברטונית "לוחם טוב" או "בעל לוחמים טובים". על פי המסורת, קונד'ה היה בן למשפחה של שליטים בריטנו-רומאיים מ"הצפון הקדום" (בוולשית: Hen Ogledd) שבדרום סקוטלנד של ימינו, אזור בעל קשר רב עם ויילס בתקופת סוף השלטון הרומאי (שהסתיים סביב 410 לספירה). סבו של קונד'ה, פדרן בייסרוד' ("טוניקה אדומה"), מזוהה עם מנהיג בעל משרה חשובה מטעם השלטון הרומאי אשר הנהיג את שבט הווטדיני באזור נהר הפורת' כנגד פשיטות הפיקטים מצפון לחומת אנטונינוס. ככל הנראה בהתאם לבקשה מהקיסר הרומאי מגנוס מקסימוס או השליט הברטוני וורטיגרן, קונד'ה עבר לצפון ויילס יחד עם לוחמי שבט הווטדיני במטרה להילחם בפשיטות האיריות והפיקטיות באזור. שם התמקם ככל הנראה תחילה באזור צ'סטר (כיום סמוך לגבול אנגליה ויילס) ובהמשך התבסס מערבה משם (צפון-מערב ויילס) בקרבת אזורי הפלישה של השבטים האירים, שם ייסד את ממלכת גוויניד' ובית קונד'ה שעמד בראשה למשך כ-375 שנים עד לשנת 825 כאשר עלה בית מנאו לכס הממלכה. לפי נניוס, בנו, קרדיג, ייסד את ממלכת קרדיגיון. על פי המסורת, קונד'ה נחשב סבא רבא של דייוויד הקדוש. קונד'ה אפ אדרן באתר ה-BBC. קונד'ה, מלך צפון ויילס באתר Early British Kingdoms. ערך זה הוא קצרמר בנושא ויילס. אתם מוזמנים לתרום לוויקיפדיה ולהרחיב אותו.
לרבי זקאל

לרבי זקאל (19 במאי 1934 – 17 בספטמבר 2010) היה שחקן קולנוע וקומיקאי אלג'יראי. לרבי זקאל נולד ב־19 במאי 1934 בעיר אלג'יר, אלג'יריה. הוא נפטר ב־17 בספטמבר 2010 באלג'יר, אלג'יריה בגיל 76 לאחר שנפל ממרפסתו, ונקבר בבית העלמין סידי משמד. זקאל החל את קריירת המשחק שלו בשנות החמישים ושיחק בסרטים רבים ושונים, כאשר תפקידו הבולט ביותר הגיע בקרב אלג'יר. הוא גם שיחק תפקיד בסרט הצרפתי מקל אדום (אנ') (בצרפית: Bâton Rouge ) שביים רשיד בושארב (אנ'). היה לו גם תפקיד בסרט Si Mohand U Mhand, l'insoumis. תפקידו האחרון של זקאל היה בדרמה הצרפתית מחוץ לחוק (הורס-לה-לוי), שהוצגה בשנת 2010. בפתיחת פסטיבל הסרטים הערבי הבינלאומי בעיר אורן 2010 שהתקיים באלג'יריה, לרבי זקאל הוזמן כאחד משלושת האמנים הערביים הגדולים, יחד עם האמנית האלג'יראית חפיה בודרה (צר') והשחקנית חאיאת אל-פהד השחקנית, שדרנית, סופרת ומפיקה כוויתית. 2010 עצי הדקל הפצועים 2010 הנוסע האחרון (סרט קצר) 2010 מנודה 2008 המרדן 2006 חמאה לבנה אדומה 2004 פטימה, האלג'יראית מדקר 2004 החשודים 2002 רחובות אלג'יר (הפקה טלוויזיונית) 1993 כבוד השבט 1993 סתיו ... אוקטובר באלג'יר 1990 מהוליווד לטמנראסט 1985 מקל אדום 1981 התליין בוכה (הפקה טלוויזיונית) 1980 עלי בארץ התעתועים 1975 אחדת סנובובך אל-ג'אמר 1972 אל גאולה 1969 האופיום והמקל 1968 חסן טרו הטרוריסט לרבי זקאל, במסד הנתונים הקולנועיים IMDb (באנגלית) לרבי זקאל, במסד הנתונים הקולנועיים KinoPoisk (ברוסית) פרומו לסרט האלג'יראי "רחובות אלג'יריה", 2001, בכיכובו של לרבי זקאל, סרטון באתר יוטיוב (בערבית) לרבי זקאל באתר IMDb (באנגלית) לרבי זקאל באתר התיאטרון הלאומי האלג'יראי (בצרפתית) Algerian Actor Larbi Zekkal passes away, الشروق أونلاين, ‏2010-09-19 (בערבית) Larbi Zekkal Net Worth 2021: Wiki Bio, Age, Height, Married, Family, Net Worth Post, ‏2015-11-12 (באנגלית אמריקאית) Larbi Zekkal, IMDb Films, Africultures (ב־)
קרחון אינגהם

קרחון אינגהם או קרחון אינגהאם (באנגלית: Ingham Glacier), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה. הקרחון ממוקם 5 קילומטרים ממערב לקרחון המפריז. הקרחון נשפך לקרחון בורכגרווינק. גובהו של הקרחון 629 מטרים מעל פני הים. הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של קלייטון אי. אינגהאם (Clayton E. Ingham), מניו זילנד, שהיה גאופיזיקאי בתחנת האלט בשנת 1957. קרחון אינגהם באתר הסקר הגאולוגי של ארצות הברית קרחון אינגהאם באתר הגאזט האנטארקטי של ממשלת ניו זילנד קרחון אינגהם באתר הגאזט האנטארקטי של ממשלת אוסטרליה קרחון אינגהם באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון אינגהם מפת אזור קרחון אינגהם מחשבון מרחקים - המרחק מקרחון אינגהם לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
אלן מקדיארמיד

אלן גרהאם מקדיארמיד (באנגלית: Alan Graham MacDiarmid;‏ 14 באפריל 1927 – 7 בפברואר 2007) היה כימאי ניו זילנדי-אמריקאי, זוכה פרס נובל לכימיה לשנת 2000 ביחד עם אלן היגר, על "גילוי ופיתוח פולימרים מוליכים חשמלית". בחייו פרסם למעלה מ-600 מאמרים. אלן מקדיארמיד נולד ב-14 באפריל 1927 בחבל ולינגטון שבניו זילנד, כאחד מבין חמישה אחים במשפחה יחסית ענייה. עוד בילדותו פיתח עניין בכימיה. בשנת 1947 סיים מקדיארמיד את התואר הראשון, ובשנת 1953 הפך לדוקטור באוניברסיטת ויסקונסין–מדיסון. כשנתיים מאוחר יותר סיים דוקטורט שני באוניברסיטת קיימברידג'. לאחר הלימודים עבד מקדיארמיד באוניברסיטת סנט אנדרוז כשנה. לאחר מכן עבר ללמד באוניברסיטת פנסילבניה, שם מונה לפרופסור מן המניין בשנת 1964. בשנת 2002 החל ללמד גם באוניברסיטת טקסס בדאלאס. בשנת 1993 זכה מקדיארמיד במדליית בנג'מין פרנקלין. בשנת 2002 קיבל את עיטור מסדר ניו זילנד וכשנה לאחר מכן צורף לחברה המלכותית. מקדיארמיד נפטר ב-7 בפברואר 2007 בפנסילבניה לאחר שנפל במדרגות. לאחר מותו נקרא על שמו המכון לננוטכנולוגיה באוניברסיטת טקסס בדאלאס. מדיה וקבצים בנושא אלן מקדיארמיד בוויקישיתוף אלן מקדיארמיד, באתר פרס נובל (באנגלית) אלן מקדיארמיד, באתר dblp אלן מקדיארמיד, באתר אנציקלופדיה בריטניקה (באנגלית) אלן מקדיארמיד, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בו פיפ (צעצוע של סיפור)

בו פיפ (באנגלית: Bo Peep) היא דמות מתוך הזיכיון "צעצוע של סיפור", שהופיעה לראשונה בתור דמות משנית ומושא אהבתו של וודי בסרטים "צעצוע של סיפור" ו"צעצוע של סיפור 2". לאחר שניתנה למישהו אחר לפני אירועי הסרט "צעצוע של סיפור 3", חזרה בו לסרט "צעצוע של סיפור 4" בתפקיד מרכזי. הדמות דובבה במקור על ידי אנני פוטס, ובעברית על ידי שרון אלימלך (הסרט הראשון), עדי טופול (הסרט השני) ואילנית גרשון (הסרט הרביעי). דמותה של בו פיפ מבוססת על שיר הילדים "בו פיפ הקטנה". הדמות הוצגה בצעצוע של סיפור כבובת פורצלן ליד מנורה יחד עם כבשה-תלת-ראשית אשר שייכת למולי, אחותו של אנדי. למרות זאת, אנדי משחק בה יחד עם שאר הצעצועים. במשחקים של אנדי היא ידועה בתור "העלמה במצוקה" בסיפורים. בו היא מושא אהבתו של וודי, ומשמשת כקול ההיגיון בשיחות ביניהם היא עדינה, נחמדה וטובת לב. כאשר וודי היה עצוב, מכיוון שבאז לקח את כל תשומת הלב מחבריו הצעצועים, היא ניסתה לעודד אותו, אפילו כשהוא נעלם היא דאגה לו. לאחר שוודי זרק את באז מהחלון, היא הייתה היחידה שלא כעסה עליו. בסוף הסרט, כשוודי ובאז חזרו הביתה, היא נשקה לוודי בחג המולד. בסרט צעצוע של סיפור 2, כיכבה בו פיפ בהתחלה ובסוף הסרט כאשר היא התחילה עם וודי ואומרת לו שלאנדי אכפת ממנו לא משנה איך הוא. בסרט צעצוע של סיפור 3, בו פיפ לא דיברה וכמעט ולא נראתה בסרט, היא הופיעה בפלאשבקים של אנדי כשהיה ילד קטן. לאחר מכן בתחילת הסרט נחשף, כי היא הייתה אחת מהצעצועים שנתרמו למישהו אחר. בסרט צעצוע של סיפור 4, כיכבה בו פיפ בתפקיד מרכזי. בתחילת הסרט נחשף כיצד בו וודי נפרדו, בזמן שהם הצילו את RC מהשיטפון, מולי תרמה את בו פיפ והמנורה למישהו אחר. כאשר וודי וחברו מזלגוני חפשו את הרכב של משפחתה של בוני הם עברו ליד חנות עתיקות וראו את המנורה של בו. בחנות וודי שאל בובה בשם גאבי גאבי אם היא ראתה את בו, והיא אמרה שאם הוא ייתן לה את התיבה הקולית, היא תסכים. וודי ברח אל מגרש המשחקים ומזלגוני נחטף. במגרש המשחקים, וודי התאחד מחדש עם בו פיפ ועם הכבשים שלה: "נכס", "צאן" ו"ברזל". בו בהתחלה לא הסכימה לעזור לו, אבל מהר מאוד שינתה את דעתה. בעזרתם של באז ועוד כמה צעצועים בשם גיגל מקדימפלס, דאקי ובאני ודיוק קאבום, הם ניסו להציל את מזלגוני ללא הצלחה. וודי לא רצה לוותר אולם בו ושאר הצעצועים הלכו. וודי הגיע להסכם עם גאבי גאבי, הוא נתן לה את התיבה הקולית והיא שחררה את מזלגוני, אולם הילדה הרמוני לא רצתה אותה. לאחר ששמעה את גיגל מקדימפלס על הנאמנות של וודי, הבינה בו שוודי צדק ורצה לעזור לוודי כדי למצוא לגאבי גאבי ילדה חדשה. ביריד, גאבי גאבי ראתה ילדה אבודה בוכה ובעזרתם של וודי, בו ושאר הצעצועים היא זכתה לאימוץ מצד הילדה והיא התאחדה עם הוריה וגאבי גאבי הפכה למאושרת. וודי ובו נאלצו שוב להיפרד, אולם לאחר שיחת תמיכה מבאז הבין וודי כי עליו להישאר עם בו. לאחר שנפרדו מהצעצועים, וודי ובו חזרו להיות יחד ביריד ומצאו להם חיים חדשים במציאת בעלים חדשים לצעצועים. הסרט הקצר חיי מנורה מתרחש לאחר שוודי נפרד מהצעצועים ונשאר עם בו ביריד, שם היא ספרה לו על מה שקרה לה במשך כל הזמן מאז שמולי תרמה אותה ועד שמצאה את יעודה במגרש המשחקים. הסרט הופץ בדיסני+ ב-31 בינואר 2020. מדיה וקבצים בנושא בו פיפ בוויקישיתוף Bownass, Helen (22 ביוני 2019). "Exclusive: Toy Story 4 team reveals truth behind Bo Peep's feminist transformation". Stylist. נבדק ב-11 ביולי 2019. {{cite web}}: (עזרה)
קרחון המפריז

קרחון המפריז או קרחון האמפריז (באנגלית: Humphries Glacier)), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה. הקרחון ממוקם ממזרח בסמוך לקרחון אינגהם. הקרחון תלול ביותר. הקרחון זורם לכיוון דרום-מערב; הקרחון נשפך לקרחון בורכגרווינק מצפון-מערב להר פריור. גובהו של הקרחון 580 מטרים מעל פני הים. הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של ג'ון ג'י. המפריז (John G. Humphries), מניו זילנד, שהיה חוקר יונוספרה בתחנת האלט בשנת 1957. קרחון המפריז באתר הסקר הגאולוגי של ארצות הברית קרחון המפריז באתר הגאזט האנטארקטי המשווה SCAR של ממשלת אוסטרליה מפת אזור קרחון המפריז מחשבון מרחקים - המרחק מקרחון המפריז לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
קרחון בר

קרחון בֶּר (באנגלית: Behr Glacier), הוא קרחון יובלי בהרי ויקטורי, אזור חוף בורכגרווינק, בארץ ויקטוריה שבאנטארקטיקה. אורכו של הקרחון כ-11 קילומטרים והוא תלול מאוד. הקרחון זורם לכיוון מזרח לאורך הצד הצפוני של רכס קלאפ ונשפך אל קרחון בורכגרווינק. הקרחון מופיע לראשונה במפה ניו זילנדית משנת 1960, אשר נערכה בהתבסס על תצלומי אוויר שצולמו על ידי צי ארצות הברית. שמו של הקרחון ניתן לו על ידי הוועדה המייעצת לשמות אנטארקטיים, על שמו של קולונל רוברט בהר (Robert Behr) מחיל האוויר של ארצות הברית, שהיה בוועדת המדיניות האנטארקטית של ארצות הברית ( U.S. Antarctica Policy Board) וסייע בבחינת המדיניות של ארצות הברית ביחס לאנטארקטיקה בתקופה שבין 1970–1971. קרחון בהר באתר הגאזטיר האנטארקטי של ממשלת ניו זילנד קרחון בהר באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון בהר קרחון בהר באתר mindat מחשבון מרחקים - המרחק מקרחון בהר לאתרים סמוכים סטטיסטיקות מזג אוויר ונתוני מזג אוויר היסטוריים עבור קרחון בהר ‏Gazetteer of the Antarctic: Names Approved by the United States Board on, עמ' 10, באתר גוגל ספרים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע מאתר הסקר הגאולוגי של ארצות הברית, באתר USGS.GOV (ארכיון) מידע על חייו ופעילותו של בהר
מגן אסטרטגי

מגן אסטרטגי הוא תפקיד ארגון ומנהלה בצבא הגנה לישראל, השייך למערך ההגנה הקרקעית. תפקיד זה נמצא בחיל האוויר הישראלי ובחיל הים. ההכשרה הראשונה לתפקיד החלה בשנת 2013. לאחר שנערכה בדיקה מקיפה בתחום האבטחה, הוחלט להחליף את תפקיד מאבטחי המתקנים ולשכלל את תפקידם לתפקיד זה. מטרת התפקיד היא לשמש הגנה על נכסים אסטרטגיים למדינת ישראל שנמצאים בבסיסי צבא הגנה לישראל השונים. התפקיד כולל מגוון מקצועות, ביניהם מפקדי כיתות, קציני הגנ"ק ומפעילות מכלול הגנ"ק. ההכשרה לתפקיד זה התבצעה לראשונה ביוני 2013 בחיל הים ובדצמבר באותה שנה בחיל האוויר הישראלי. בחיל האוויר הישראלי תפקיד זה נחשב כתומך לחימה, לכן הוא דורש פרופיל 64 ומעלה, לעומת חיל הים שבו התפקיד דורש פרופיל 45 ומעלה בלבד. המתאימים לתפקיד עוברים כנס בו מסבירים על התפקיד ומבצעים ראיון אישי. מסלול התפקיד כולל טירונות רובאי 03 והכשרה של שישה שבועות, שבחיל האוויר הישראלי מתבצעת בביסל"ח 314. במסגרת ההכשרה בביסל"ח 314 החיילים עוברים תוכני שדאות, קליעה, אימוני שטח פתוח, תרגולות והדמיות תרחישי הגנ"ק וניתוחי אירוע. בסיומה הם מוכשרים לרובאי 03 ומשובצים לבסיסים שונים: חיילי חייל האוויר הישראלי משובצים לבסיסי זרוע האוויר, ואילו חיילי חייל הים משובצים לבה"ד חיל הים. במסגרת התפקיד החיילים מחולקים לכיתות כוננות, דרכן הם מבצעים משימות מבצעיות יזומות, מסכלים איומים, עושים מארבים ועוד. במהלך השירות בתור מגן אסטרטגי ניתן לצאת לקורסים בתפקידים שונים, ביניהם פיקוד, מפעילי חדר כושר ומדריכי קרב מגע. מערך ההגנה הקרקעית מגן אסטרטגי, באתר יחידת מיטב מתן מלמד, חיל הים משנה את מערך האבטחה בבסיסים, באתר חיל הים, 10 ביוני 2013 אליה לויטן, מגנים על החיל, באתר חיל האוויר הישראלי, 10 במאי 2016 מגן אסטרטגי, באתר חיל האוויר הישראלי מגן אסטרטגי, באתר חיל הים מגן אסטרטגי, באתר יחידת מיטב
פרס המוזיקה של בילבורד לאמן המוביל

פרס המוזיקה של בילבורד לאמן המוביל הוענק לראשונה בשנת 1993. הוא הופסק במהלך הטקס בשנת 1994, אך חזר שוב בשנה שלאחר מכן. רק שישה אמנים זכו בפרס פעמיים: 50 סנט, אדל, דסטיניז צ'יילד, טיילור סוויפט, אשר ודרייק. סוויפט היא האמנית בעלת מספר המועמדויות הגבוה ביותר בקטגוריה זו עם שש מועמדויות. הזוכים מופיעים ראשונים ובפונט מודגש. Rosalie Cabison,Joe Lynch, Billboard Music Awards: See the 2023 BBMAs Finalists, Billboard, ‏2023-10-26 (באנגלית אמריקאית)
Hits (כתב עת)

Hits (בעברית: להיטים; מוכר כ-Hits Daily Double) הוא כתב עת אמריקאי שעוסק במוזיקה האמריקאית. הוא נוסד על ידי לני ביר ודניס לאבינתל, שעבדו בעבר בקידום עצמאי והוא הושק בפורמט דפוס באוגוסט 1986. בשנת 1997 הוא הפך לגיליון ה-"tip" המצליח ביותר בעולם המוזיקה. גרסת האינטרנט של המגזין, Hits Daily Double, נוסדה לראשונה במאי 2000. תוכן המגזין כולל מכירות שבועיות ונתוני רדיו, ראיונות עם אנשי תעשיית המוזיקה, חדשות שבועיות על סרטים מצוירים ומוזיקה ומצעדים המורכבים משזאם, Vevo ומדיה-בייס. כתב העת זכה להוקרה ולפופולריות רבה בעקבות כך שהוא מדווח על המכירות השבועיות של אלבומים. טבלת המכירות שכתב העת מפרסם מורכבת מ-50 אלבומים ומשקפת את ההערכות של מצעד הבילבורד 200. ישנן הערכות מוקדמות והערכות סופיות. אתר האינטרנט הרשמי של Hits Hits, ברשת החברתית פייסבוק Hits, ברשת החברתית אקס (טוויטר) Hits, ברשת החברתית אינסטגרם Facebook, Twitter, Show more sharing options, Facebook, Twitter, A & M Cancels Its Contract With Music Industry Tip Sheet, Los Angeles Times, ‏1997-12-16 (באנגלית אמריקאית) Sisario, Ben (2014-11-05). "Sales of Taylor Swift's '1989' Intensify Streaming Debate (Published 2014)". The New York Times (באנגלית אמריקאית). ISSN 0362-4331. נבדק ב-2020-11-28. HITS Daily Double, HITS Daily Double (באנגלית) Facebook, Twitter, Show more sharing options, Facebook, Twitter, Irreverent Hits Magazine Wants to Be Taken Seriously in Its Entirety, Los Angeles Times, ‏1990-11-18 (באנגלית אמריקאית) HITS Daily Double, HITS Daily Double (באנגלית)
קשר סיבתי

האם התכוונתם ל... קשר סיבתי עובדתי – קיום יחס של סיבה ומסובב בין שני מאורעות בדיני נזיקין קשר סיבתי משפטי – בחינה משפטית של הקשר הסיבתי העובדתי סיבתיות – קשר סיבתי בסטטיסטיקה קשר סיבתי, באתר כל זכות
Thick

"Thick" (בעברית: "עָבֶה") הוא סינגל שהוקלט על ידי די ג'יי צוז וביט-קינג. בהמשך, הוציאו השניים רמיקס רשמי, בו משתתפת הראפרית האמריקאית מייגן די סטליון. הוא יצא לאור ב-10 ביולי 2020, בהוצאת חברת התקליטים קריאייט מיוזיק גרופ. הרמיקס יצא לאור ב-30 באוקטובר באותה השנה. השיר במקור נכתב על ידי די ג'יי צ'וז ביחד עם ביט-קינג שגם ביצעו אותו. בהמשך, יצא הרמיקס הרשמי שלו בו משתתפת מייגן די סטליון, שהתווספה לקרדיטים שלו כאחת מכותבותיו. השיר לא זכה להצלחה בצאתו, אך בהמשך הפך לוויראלי בטיקטוק, מה שהוביל אותו להצליח ברחבי העולם. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות. הרמיקס הרשמי של השיר יצא לאור ב-30 באוקטובר 2020, תוך שזכה להצלחה כאשר צבר למעלה מ-3.5 מיליון השמעות בספוטיפיי. סרטון השיר "Thick" באתר יוטיוב די ג'יי צ'וז, ביט-קינג, מייגן די סטליון DJ Chose & BeatKing – THICK (באנגלית), נבדק ב-2020-11-28 DJ Chose & Megan Thee Stallion – THICK (Remix) (באנגלית), נבדק ב-2020-11-28 Who are DJ Chose and BeatKing? Megan Thee Stallion second artist to remix 'Thick', here's when it will drop, meaww.com (באנגלית) THICK, נבדק ב-2020-11-28 THICK (feat. Megan Thee Stallion) - Remix, נבדק ב-2020-11-28